劉應熊

劉應熊（），字體陽，號抑軒，陝西鞏昌府隴西縣人，軍籍，明朝政治人物。

 生平 
嘉靖十六年（1537年）丁酉科陝西鄉試第四名舉人。嘉靖二十年（1541年）中式辛丑科會試第二百五十八名，登第三甲第一百六十三名進士。授河南嵩縣知縣，嘉靖二十六年（1547年）選廣東道監察御史《大明世宗肅皇帝實錄·卷三百二十四》：嘉靖二十六年六月庚辰朔 選授行人等官李兆龍、劉祿、馬錫、張侃、張煉，中書申價，推官程時思、徐霈、鄭維誠，知縣俞鸞、萬文彩，俱給事中：兆龍吏科；祿戶科；錫禮科；時思、霈、鸞俱兵科；侃、煉俱刑科；價工科；文彩南京戶科；維誠南京禮科。行人陳其學、張志學、王南、吉來獻，中書劉時進、劉鳳，推官張登高、龔秉德，知縣董威、張淑勵、史載德、鄧巍、劉應熊、李一翰、周大有、翁景葵、徐紳、趙勛，俱試御史：威浙江道；淑勵江西道；其學湖廣道；載德河南道；志學山東道；時進山西道；巍狹西道；楠四川道；應熊廣東道；登高廣西道；一瀚雲南道；大有貴州道；景葵福建道；秉德南京廣西道；來獻南京山東道；紳南京山西道；鳳南京狹西道；勛南京四川道。。出按河東，久之，以星變罷諸臺諫，應熊時巡歴澤潞，夕聞報，朝即治裝歸，歸而課耕蓮峯之陽，不與外事，一日無疾而卒，年五十。《甘肅通志》：劉應熊，字得陽，隴西人。嘉靖二十年進士，任嵩縣知縣，邑人中舍王臣，嚴嵩客也，横里中，應熊廉得其殺人事，立置於法。監司某亦嵩客也，承嵩㫖陷之，直指許某得情，立為昭雪。以卓異薦於朝，授監察御史。時西苑修醮，命廷臣皆道服，應熊獨朝服，上心銜之。出按河東，乆之，以星變罷諸臺諫，應熊時巡歴澤潞，夕聞報，朝即治裝歸，歸而課耕蓮峯之陽，不與外事，一日無疾卒。年五十，从祀乡贤。吴之珽《襄武人物志》：刘侍御应熊者，字得阳，巩昌陇西人，别号抑轩，遵化令钺之子。幼负大志，狭小帖括业，博极群书。遵化为清白吏家，甚贫。尝并日数米，晏如也，冬日履穿辄实以絮，呵冻搦管，气凌冰霜。嘉靖丁酉，以《戴经》魁于乡。辛丑成进士，授嵩县令。邑人中舍王臣，严相嵩客也，其侄承芳横里中。应熊得其杀人事，立置于法。监司某亦嵩党，承风旨，反陷应熊于狱。巡按御史许某得其情，乃为昭雪。卒以卓异，荐拜广东道监察御史。会西苑修醮，命延臣皆黄冠道服。应熊言于台谏，俱朝服，世宗心嗛之。久之，以星变罢诸台谏。时应熊历巡泽、潞，夕闻报，而诣朝即行，虽装箧在太原，竟不一顾矣。莲峰之阳有别墅，归休其中。暇则自课犁锄，终年一燕客，依然儒素家风，当路贤之，荐于朝。年五十卒，从祀乡贤。

 家族 
曾祖劉政；祖父劉仲溫，衛經歷；父劉鉞，知縣。母馬氏。慈侍下。

参考文献

Y
Category:隴西人
Category:明朝廣東道監察御史
Category:明朝嵩縣知縣